CELEX: 
Language: et
Date: 2020-10-08 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2019/516, määrates kindlaks igas kontrollitsüklis käsitletavate küsimuste loetelu

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 19. märtsi 2019. aasta määruse (EL) 2019/516 (kogurahvatulu turuhindades arvutamise ühtlustamise kohta ning millega tunnistatakse kehtetuks nõukogu direktiiv 89/130/EMÜ, Euratom ja nõukogu määrus (EÜ, Euratom) nr 1287/2003 (kogurahvatulu määrus))
                  1
                artikli 5 lõikega 2 on komisjonile antud õigus võtta vastu delegeeritud õigusakte, milles määratakse kindlaks igas kontrollitsüklis käsitlemist vajavate küsimuste loetelu, et tagada kogurahvatulu andmete usaldusväärsus, ammendavus ja võimalikult suur võrreldavus kooskõlas ESA 2010ga.
            
            
               Küsimuste loetelu põhjal kehtestab komisjon seejärel rakendusaktidega erimeetmed, mille eesmärk on parandada liikmesriikide kogurahvatulu andmete võrreldavust, usaldusväärsust ja ammendavust kooskõlas kogurahvatulu määruse artikli 5 lõikega 3.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Käesoleva delegeeritud õigusakti ettevalmistamise käigus on komisjon korraldanud asjakohased konsultatsioonid. Komisjoni otsuse C/2019/3651
                  2
                artikli 2 punkti e kohaselt on konsulteeritud komisjoni kogurahvatulu eksperdirühmaga. Samuti on komisjon konsulteerinud makromajandusliku statistika direktorite ja Euroopa statistikasüsteemi riiklike statistikaametite eksperdirühmaga. 
            
            
               Komisjon on ka Euroopa Parlamenti ja nõukogu konsultatsioonide edenemisega nõuetekohaselt kursis hoidnud.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesoleva delegeeritud õigusakti eesmärk on määrata kindlaks igas kontrollitsüklis käsitlemist vajavate küsimuste loetelu. 
            
            
               Kuna delegeeritud õigusaktis käsitletakse Euroopa Majanduspiirkonnaga (EMP) seotud küsimust, tuleks seda kohaldada ka EMPs.
            
            
               Delegeeritud õigusakt ei mõjuta ELi eelarvet.
            
            
               KOMISJONI DELEGEERITUD MÄÄRUS (EL) …/…,
            
            
               8.10.2020,
            
            
               millega täiendatakse Euroopa Parlamendi ja nõukogu määrust (EL) 2019/516, määrates kindlaks igas kontrollitsüklis käsitletavate küsimuste loetelu
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/516 kogurahvatulu turuhindades arvutamise ühtlustamise kohta ning millega tunnistatakse kehtetuks nõukogu direktiiv 89/130/EMÜ, Euratom ja nõukogu määrus (EÜ, Euratom) nr 1287/2003 (kogurahvatulu määrus),
                  3
                eriti selle artikli 5 lõiget 2,
            
            
               ning arvestades järgmist:
            
         
         
            
               (1)Turuhindades väljendatud kogurahvatulu andmed peaksid olema usaldusväärsed, ammendavad ja võrreldavad ning selleks tuleks kehtestada asjakohased meetmed.
            
            
               (2)Kogurahvatulu määruse artikli 5 lõike 1 alusel ning selleks, et kontrollida kogurahvatulu koondnäitajate ja nende komponentide koostamiseks kasutatavaid allikaid, nende kasutusviise ja meetodeid, koostab komisjon tihedas koostöös kogurahvatulu eksperdirühmaga kontrollimudeli. Selles mudelis tuleks arvesse võtta käesolevas delegeeritud määruses kindlaks määratud küsimuste loetelu.
            
            
               (3)Tuginedes kogurahvatulu andmete kontrollimise protsessile, eelmistest kontrollitsüklitest saadud õppetundidele ja liikmesriikide rahvamajanduse arvepidamise ekspertidelt saadud tagasisidele, on komisjon välja selgitanud küsimused, mis tagavad kogurahvatulu andmete usaldusväärsuse, ammendavuse ja võrreldavuse,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Loetelu küsimustest, mida tuleb käsitleda igas kontrollitsüklis, et tagada kogurahvatulu andmete usaldusväärsus, ammendavus ja võrreldavus, sisaldab järgmisi teemasid:
            
            
               –geograafilise territooriumi määratlus,
            
            
               –eluasemeteenuste hindamise põhimõtted,
            
            
               –käibemaksu tagasimaksete käsitlemine,
            
            
               –ammendavusmeetmed,
            
            
               –kogumata käibemaksu käsitlemine.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 8.10.2020
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 91, 29.3.2019, lk 19.
               
               
                  
                     (2)
                  
                        ELT C 174, 21.5.2019, lk 5.
               
               
                  
                     (3)
                  
                        ELT L 91, 29.3.2019, lk 19–24.